28.3.2014 Jurnalul Oficial al Uniunii Europene L 94/65 DIRECTIVA 2014/24/UE A PARLAMENTULUI EUROPEAN ȘI A CONSILIULUI din 26 februarie 2014 privind achizițiile publice și de abrogare a Directivei 2004/18/CE (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 53 alineatul (1), articolul 62 şi articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social Euro- pean ('), având în vedere avizul Comitetului Regiunilor (?), hotărând în conformitate cu procedura legislativă ordinară (?), întrucât: (1) Atribuirea contractelor de achiziţii publice de către sau în numele autorităților statelor membre trebuie să respecte principiile Tratatului privind funcţionarea Uniunii Europene (TFUE), mai exact libera circulație a mărfurilor, libertatea de stabilire și libertatea de a furniza servicii, precum și principiile care derivă din acestea, cum ar fi egalitatea de tratament, nediscriminarea, recunoaşterea reciprocă, proporționalitatea şi transparența. Cu toate acestea, pentru contractele de achiziții publice care depășesc o anumită valoare, ar trebui elaborate dispoziții pentru coordonarea procedurilor de achiziții publice naționale, pentru ca principiile respective să fie transpuse în practică şi achizițiile publice să fie deschise concurenței. Achiziţiile publice joacă un rol cheie în strategia Europa 2020, prezentată în Comunicarea Comisiei din 3 martie 2010 intitulată „Europa 2020, O strategie europeană pentru o creştere inteligentă, ecologică și favorabilă inclu- ziunii” (denumită în continuare „strategia Europa 2020 pentru o creştere inteligentă, ecologică și favorabilă inclu- ziunii”), reprezentând unul dintre instrumentele de piață care trebuie utilizate pentru realizarea unei creşteri inte- ligente, durabile şi favorabile incluziunii, asigurând în acelaşi timp o utilizare cât mai eficientă a fondurilor publice. În acest scop, normele în materie de achiziții publice adoptate prin Directiva  2004/17/CE a () JO C 191, 29.6.2022, p. 84. ()) JO C 391, 18.12.2022, p. 49. (') Poziţia Parlamentului European din 15 ianuarie 2014 (nepublicată încă în Jurnalul Oficial) şi Decizia Consiliului din 11 februarie 2014. 09 Parlamentului European și a Consiliului (*) și Directiva 2004/18/CE a Parlamentului European și a Consiliului (*) ar trebui revizuite şi modernizate pentru a creşte eficiența cheltuielilor publice, a facilita participarea întreprinderilor mici şi mijlocii (IMM-uri) la achizițiile publice și a permite achizitorilor să utilizeze mai eficient achiziţiile publice în sprijinul unor obiective societale comune. Totodată, este necesar ca anumite noțiuni şi concepte de bază să fie clarificate pentru a asigura securitatea juridică și a încorpora anumite aspecte ale jurisprudenței constante a Curţii de Justiție a Uniunii Europene în acest domeniu. La punerea în aplicare a prezentei directive, ar trebui luată în considerare Convenția Naţiunilor Unite privind drepturile persoanelor cu handicap (*), în special în legătură cu alegerea mijloacelor de comunicare, a speci- ficațiilor tehnice, a criteriilor de atribuire și a condițiilor de executare a unui contract. Formele tot mai diverse ale acţiunii publice au făcut necesară definirea mai clară a însăși noțiunii de achiziție publică; totuși, această clarificare nu ar trebui să extindă domeniul de aplicare al prezentei directive în raport cu cel al Directivei 2004/18/CE. Normele Uniunii privind achizițiile publice nu sunt menite să acopere toate formele de plăți din fonduri publice, ci numai pe cele care vizează achiziția de lucrări, de produse sau de servicii cu titlu oneros prin intermediul unui contract de achiziții publice. Ar trebui să se clarifice faptul că astfel de achiziții de lucrări, de produse sau de servicii ar trebui să facă obiectul prezentei directive, indiferent dacă sunt puse în aplicare prin achiziție, leasing sau alte forme contractuale. Noţiunea de achiziție ar trebui interpretată în sens larg, ca obţinerea beneficiilor de pe urma lucrărilor, a produselor sau a serviciilor în cauză, fără a implica în mod necesar un transfer de proprietate către autoritățile contractante. Mai mult, simpla finanțare a unei activități, în special prin intermediul granturilor, care este adesea legată de obligația de a rambursa sumele primite în cazul în care acestea nu sunt utilizate în scopurile cărora le sunt destinate, nu este reglementată, de obicei, de normele în materie de achiziții publice. În mod similar, situațiile în care toți operatorii care îndeplinesc anumite condiții sunt autorizați să efectueze o anumită sarcină, Directiva 2004/17/CE a Parlamentului European şi a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor şi serviciilor poştale O L 134, 30.4.2004, p. 1). Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri şi de servicii (JO L 134, 30.4.2004, p. 114). Aprobată prin Decizia 2010/48/CE a Consiliului din 26 noiembrie 2009 privind încheierea de către Comunitatea Europeană a Convenției Naţiunilor Unite privind drepturile persoanelor cu handicap (JO L 23, 27.1.2010, p. 35).